Document ID: 32006R0803

UREDBA KOMISIJE (ES) št. 803/2006
z dne 30. maja 2006
o odstopanju od Uredbe (EGS) št. 1915/83 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65 EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1), in zlasti člena 6(2) Uredbe,
ob upoštevanju naslednjega:
(1)
Člen 3 Uredbe Komisije (EGS) št. 1915/83 (2) določa, da mora od obračunskega leta 2005 organ za zvezo Komisiji poslati poročila kmetij najpozneje v 12 mesecih po koncu obračunskega leta, na katerega se nanašajo.
(2)
Kot izjemen ukrep za obračunsko leto 2005 je primerno, da se Belgiji določi daljše obdobje za oddajo podatkov, zato da se navedeni državi članici omogoči, da dokonča prenovo sistema IT za obdelavo računovodskih podatkov, ki so bili zbrani za določitev dohodkov kmetijskih gospodarstev.
(3)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij -
SPREJELA NASLEDNJO UREDBO:
Člen 1
Z odstopanjem od člena 3 Uredbe (EGS) št. 1915/83 za obračunsko leto 2005 organ za zvezo v Belgiji pošlje poročila kmetij najpozneje v 18 mesecih po koncu obračunskega leta.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. maja 2006

Labels: 18
19
6